title: Директива 2005/64/ЕО на Европейския парламент и на Съвета от 26 октомври 2005 година относно типовото одобрение на моторни превозни средства по отношение на възможната им повторна употреба, рециклиране и оползотворяване и относно изменение на Директива 70/156/ЕИО на Съвета

text:
Важна правна забележка

|

32005L0064

Официален вестник n° L 310 , 25/11/2005 стр. 0010 - 0027

		20051026Директива 2005/64/ЕО на Европейския парламент и на Съветаот 26 октомври 2005 годинаотносно типовото одобрение на моторни превозни средства по отношение на възможната им повторна употреба, рециклиране и оползотворяване и относно изменение на Директива 70/156/ЕИО на СъветаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално, член 95 от него,като взеха предвид предложението на Комисията,като взеха предвид становището на Европейския икономически и социален съвет [1],като действат в съответствие с процедурата, посочена в член 251 от Договора [2],като имат предвид, че:(1) В съответствие с Директива 2000/53/ЕО на Европейския парламент и на Съвета от 18 септември 2000 година относно излезлите от употреба превозни средства [3], трябва да бъдат установени необходимите разпоредби, които да осигурят, превозните средства, чийто тип е одобрен, от категория М1, както и тези от категория N1, да могат да бъдат пускани на пазара, единствено ако подлежат на повторна употреба и/или рециклиране до минимум 85 % от тяхната обща маса и подлежат на повторна употреба и/или оползотворяване до минимум 95 % от тяхната обща маса.(2) Възможната повторна употреба на компоненти, рециклирането и оползотворяването на материали съставляват съществена част от стратегията на Общността за управление на отпадъците. Следователно от производителите на превозни средства и техните доставчици трябва да бъде изискано да обърнат внимание на тези аспекти още на най-ранните етапи от разработването на нови превозни средства, за да улеснят третирането на превозни средства, когато те излязат от употреба.(3) Настоящата директива представлява една от самостоятелните директиви в рамките на системата за одобряване на типа на цели превозни средства на Общността, установена с Директива 70/156/ЕИО на Съвета от 6 февруари 1970 г. относно сближаването на законодателствата на държавите-членки по отношение типовото одобрение на моторни превозни средства и техните ремаркета [4].(4) Системата за одобряване на типа на цели превозни средства на Общността понастоящем е задължителна за превозните средства от категория М1 и ще се прилага в бъдеще и спрямо всички категории превозни средства. Следователно е необходимо в системата за одобряване на типа на цели превозни средства на Общността да се включат и мерките по отношение на възможната повторна употреба, рециклиране и оползотворяване на части на превозни средства.(5) Следователно е необходимо да се приемат разпоредби, които да вземат под внимание факта, че превозните средства от категория N1 все още не са предмет на системата за одобряване на типа на цели превозни средства на Общността.(6) Производителят трябва да предостави на одобряващата институция цялата приложима техническа информация, отнасяща се до съставните материали и техните съответни тегла, за да позволи да бъде направена проверка на неговите изчисления в съответствие със стандарта ISO 22628:2002.(7) Изчисленията на производителя могат да бъдат валидирани по подходящ начин по време на типовото одобрение на превозното средство, единствено ако производителят прилага задоволителни процедури и правила за контрол на цялата информация, която получава от своите доставчици. Преди да одобри типа, компетентната институция трябва да извърши предварителна оценка на тези правила и процедури и да издаде удостоверение, в което се посочва, че те са задоволителни.(8) Приложимостта на различните входящи стойности при изчисленията на коефициентите на рециклиране и оползотворяване трябва да бъде оценена в съответствие с процесите за третиране на излезли от употреба превозни средства. Следователно производителят трябва да препоръча стратегия за третиране на излезли от употреба превозни средства, както и да я представи в детайли пред компетентната институция. Тази стратегия трябва да се основава на доказани технологии, които вече се прилагат или са в процес на разработване по време на кандидатстването за одобряване на превозното средство.(9) Превозните средства със специално предназначение са проектирани да изпълняват специфична функция и изискват специални приспособления на каросерията, които не зависят изцяло от производителя. Следователно, коефициентите на рециклиране и оползотворяване не могат да бъдат изчислени правилно и тези превозни средства трябва да бъдат изключени от изискванията за извършване на съответните изчисления.(10) Неокомплектованите превозни средства съставляват значителна част от превозните средства от категория N1. Производителят на базовото превозно средство не може да изчисли коефициентите на рециклиране и оползотворяване за напълно комплектовани превозни средства, тъй като данните, отнасящи се до по-късните етапи на конструиране, не са известни на етапа на проектиране на базовите превозни средства. Следователно е подходящо да се постави изискването единствено базовото превозно средство да отговаря на разпоредбите на настоящата директива.(11) Пазарните дялове на превозни средства, произведени в малки серии, са много ограничени, което означава, че ползата за околната среда ще бъде незначителна, ако се постави изискването те да отговарят на разпоредбите на настоящата директива. Следователно е подходящо те да се изключат от някои разпоредби на настоящата директива.(12) В съответствие с Директива 2000/53/ЕО, трябва да бъдат предприети подходящи мерки, с оглед подобряване на безопасността за движение по пътищата и опазването на околната среда, които да предотвратят повторната употреба на някои компоненти, които са били отстранени от излезлите от употреба превозни средства. Тези мерки трябва да се отнасят единствено за повторната употреба на части при производството на нови превозни средства.(13) Разпоредбите на настоящата директива ще задължат производителите да предоставят нови данни, отнасящи се до одобряването на типа, и следователно, тази информация трябва да бъде отразена в Директива 70/156/ЕИО, която установява изчерпателния списък на данните, които трябва да бъдат предоставени за одобряването на типа. Следователно е необходимо тази директива да бъде изменена и допълнена по подходящ начин.(14) Мерките, необходими за адаптирането на настоящата директива към научния и техническия прогрес, трябва да бъдат приети в съответствие с регламентиращата процедура, предвидена в член 13, параграф 3 от Директива 70/156/ЕИО.(15) Тъй като целта на настоящата директива, а именно да се намали вредното въздействие на излезлите от употреба превозни средства върху околната среда, като се постави изискването тези превозни средства да бъдат проектирани още от идейната фаза по начин, който улеснява възможната им повторна употреба, рециклиране и оползотворяване, не може да бъде постигната в задоволителна степен самостоятелно от държавите-членки и, следователно, от гледна точка на мащаба на мярката, е по-добре тя се постигне на ниво Общността. Общността може да приеме мерки в съответствие с принципа на субсидиарност, така както е определен в член 5 от Договора. В съответствие с принципа на пропорционалността, така както е определен в този член, настоящата директива не отива по-далеч от необходимото с оглед постигането на тази цел.(16) В съответствие с параграф 34 от Междуинституционалното споразумение за създаване на по-добро законодателство [5] държавите-членки ще бъдат насърчени да съставят в техен интерес и в интерес на Общността свои таблици, които да показват, доколкото това е възможно, съответствието между настоящата директива и мерките, които са били възприети в националното законодателство и да ги оповестят публично,ПРИЕХА НАСТОЯЩАТА ДИРЕКТИВА:Член 1ПредметНастоящата директива установява административните и техническите разпоредби за типовото одобрение на превозните средства, посочени в член 2, от гледна точка на това да се направи необходимото компонентите и материалите на тези превозни средства да могат да бъдат повторно употребявани, рециклирани и оползотворявани в минималните процентни граници, посочени в приложение I.Тя установява конкретни разпоредби, чието изпълнение гарантира, че повторната употреба на компоненти не увеличава рисковете за безопасността или околната среда.Член 2ОбхватНастоящата директива се прилага за превозните средства от категории М1 и N1, така както са определени в част А от приложение II към Директива 70/156/ЕИО, както и спрямо новите или повторно употребявани компоненти на тези превозни средства.Член 3ИзключенияБез да се нарушават разпоредбите на член 7, настоящата директива не се прилага по отношение на:а) превозните средства със специално предназначение, така както са определени в част А, точка 5 от приложение II към Директива 70/156/ЕИО;б) многоетапно построените превозни средства от категория N1, при условие че базовото превозно средство отговаря на изискванията на настоящата директива;в) превозните средства, произведени в малки серии, посочени в член 8, параграф 2, буква а) от Директива 70/156/ЕИО.Член 4ОпределенияПо смисъла на настоящата директива се прилагат следните определения:1. "превозно средство" означава моторно превозно средство;2. "компонент" означава всяка част или съвкупност от части, вградени в превозното средство по време на неговото производство. Определението включва още и компонентите и отделните технически възли, съгласно определението в член 2 от Директива 70/156/ЕИО;3. "тип превозно средство" означава типът превозно средство, съгласно определението в част Б, точки 1 и 3 от приложение II към Директива 70/156/ЕИО;4. "излязло от употреба превозно средство" означава превозното средство, съгласно определението в точка 2 от член 2 от Директива 2000/53/ЕО;5. "референтно превозно средство" означава версията на тип превозно средство, която се признава от одобряващата институция след консултации с производителя и в съответствие с критериите, установени в приложение I, от гледна точка най-вече на възможната повторна употреба, рециклиране и оползотворяване на части на превозното средство;6. "многоетапно произведено превозно средство" означава превозно средство, получено в резултат на производствен процес, включващ няколко етапа;7. "базово превозно средство" означава превозното средство съгласно определението в член 2, четвърто тире от Директива 70/156/ЕИО, което се използва в началната фаза на многоетапно производство;8. "многоетапно производство" означава процесът, при който дадено превозно средство се произвежда на няколко етапа чрез добавяне на компоненти към базово превозно средство или чрез модифициране на тези компоненти;9. "повторна употреба" означава повторната употреба съгласно определението в точка 6 на член 2 от Директива 2000/53/ЕО;10. "рециклиране" означава рециклирането съгласно определението в първото изречение на точка 7 от член 2 от Директива 2000/53/ЕО;11. "възстановяване на енергия" означава възстановяване на енергия съгласно определението във второто изречение на точка 7 от член 2 от Директива 2000/53/ЕО;12. "оползотворяване" означава оползотворяването съгласно определението в точка 8 на член 2 от Директива 2000/53/ЕО;13. "възможна повторна употреба" означава потенциалът за повторно използване на компоненти, добити от излязло от употреба превозно средство;14. "възможно рециклиране" означава потенциалът за рециклиране на компоненти или материали, добити от излязло от употреба превозно средство;15. "възможно оползотворяване" означава потенциалът за оползотворяване на компоненти или материали, добити от излязло от употреба превозно средство;16. "коефициент на рециклиране на превозно средство (Rcyc)" означава процентът от масата на ново превозно средство, която евентуално може да бъде използвана повторно или рециклирана;17. "коефициент на оползотворяване на превозно средство (Rcov)" означава процентът от масата на ново превозно средство, която евентуално може да бъде използвана повторно или оползотворена;18. "стратегия" означава широкомащабен план, включващ координирани действия и технически мерки, които трябва да бъдат предприети по отношение на разглобяването, разкомплектоването или други такива процеси, както и по отношение на рециклирането и оползотворяването на материали, с оглед осигуряване на условия за постигане на планираните коефициенти на рециклиране и оползотворяване по време на развойната фаза от производството на превозното средство;19. "маса" означава масата на превозното средство в състояние на движение, съгласно определението в точка2.6 от приложение I към Директива 70/156/ЕИО, без теглото на водача, което се оценява на 75 kg;20. "компетентна институция" означава организация, например техническа служба или друга съществуваща институция, посочена от държавата-членка да извършва предварителната оценка на производителя и да издава сертификат за съответствие съгласно предписанията на настоящата директива. Компетентната институция може да бъде организацията, предоставяща типово одобрение, при условие че правомощията ѝ в тази област са разписани по подобаващ начин.Член 5Разпоредби за одобряването на типа1. Държавите-членки предоставят одобрение на типа на ЕО или национално одобрение на типа по отношение на възможната повторна употреба, рециклиране и оползотворяване единствено на типовете превозни средства, които отговарят на изискванията на настоящата директива.2. С цел прилагане на разпоредбата на параграф 1 производителят предоставя на одобряващата институция подробна техническа информация, необходима за извършването на изчисленията и проверките, посочени в приложение I, отнасящи се до естеството на материалите, използвани при производството на превозното средство и неговите компоненти. В случаите, когато се установи, че тази информация е защитена от правата за интелектуална собственост или представлява специфично технологично знание на производителя или на неговите доставчици, производителят или неговите доставчици предоставят достатъчно информация, която да позволи изчисленията да бъдат извършени правилно.3. По отношение на възможната повторна употреба, рециклиране и оползотворяване, държавите-членки правят необходимото производителят да използва образеца на информационния документ, посочен в приложение II към настоящата директива, при подаването на заявление за одобряване на типа на ЕО на превозно средство, в изпълнение на член 3, параграф 1 от Директива 70/156/ЕИО.4. При издаване на одобрение на типа на ЕО съгласно разпоредбите на член 4, параграф 3 от Директива 70/156/ЕИО, институцията, предоставяща типово одобрение, използва образеца на сертификата за одобряване на типа на ЕО, посочен в приложение III към настоящата директива.Член 6Предварителна оценка на производителя1. Държавите-членки не издават одобрение на типа, преди да се убедят, че производителят прилага задоволителни правила и процедури в съответствие с точка 3 от приложение IV, с оглед правилното управление на различните аспекти за възможната повторна употреба, рециклиране и оползотворяване, разгледани от настоящата директива. Когато бъде извършена тази предварителна оценка, на производителя се издава така наречения "Сертификат за съответствие с приложение IV" (наричан по-долу "сертификат за съответствие").2. В рамките на предварителната оценка на производителя, държавите-членки се уверяват, че материалите, използвани за производството на типа превозно средство, отговарят на разпоредбите на член 4, параграф 2, буква а) от Директива 2000/53/ЕО.Комисията установява подробни правила за потвърждаване на съответствието с тази разпоредба, съгласно процедурата, посочена в член 9.3. За целите на параграф 1, производителят препоръчва стратегия, с която гарантира разглобяването, повторната употреба на компоненти, рециклирането и оползотворяването на материали. Стратегията трябва да е съобразена с доказаните технологии, които съществуват или са в процес на разработване по времето, когато се кандидатства за одобряване на типа на превозното средство.4. Държавите-членки определят компетентна институция в съответствие с точка 2 от приложение IV, която да извършва предварителната оценка на производителя и да издава сертификата за съответствие.5. Сертификатът за съответствие включва приложимата документация и описва стратегията, която се препоръчва от производителя. Компетентната институция използва образеца, посочен в допълнението към приложение IV.6. Валидността на сертификата за съответствие е за не по-малко от две години от датата на неговото издаване, след което се извършват нови проверки.7. Производителят информира компетентната институция за всяка съществена промяна, която може да повлияе на обстоятелствата, въз основа на които е бил издаден сертификатът за съответствие. След консултации с производителя компетентната институция решава дали са необходими нови проверки.8. В края на срока на валидност на сертификата за съответствие компетентната институция в зависимост от случая издава нов сертификат за съответствие или продължава валидността на предишния за още две години. Компетентната институция издава нов сертификат, в случаите когато тя е била информирана за извършени съществени промени.Член 7Повторна употреба на компонентиКомпонентите, включени в списъка в приложение V:а) не могат да бъдат използвани повторно за целите на изчисляването на коефициентите на рециклиране и оползотворяване;б) не се допуска да бъдат използвани повторно за производството на превозни средства, попадащи в обхвата на Директива 70/156/ЕИО.Член 8Изменения и допълнения към Директива 70/156/ЕИОДиректива 70/156/ЕИО се изменя в съответствие с приложение VI към настоящата директива.Член 9ИзмененияИзменения към настоящата директива, необходими за нейното адаптиране към научния и техническия прогрес, се приемат от Комисията в съответствие с регулаторната процедура, посочена в член 13, параграф 3 от Директива 70/156/ЕИО.Член 10Дати за приложение на разпоредбите по отношение на типовото одобрение1. От 15 декември 2006 година държавите-членки по отношение на тип превозно средство, който отговаря на изискванията на настоящата директива:а) не могат да откажат да предоставят одобрение на типа на ЕО или национално одобрение;б) не могат да забраняват регистрирането, продажбата или влизането в употреба на нови превозни средства.2. От 15 декември 2008 година държавите-членки по отношение на тип превозно средство, който не отговаря на изискванията на настоящата директива:а) ще отказват да предоставят одобрение на типа на ЕО;б) ще отказват да предоставят национално одобрение на типа.3. От 15 юли 2010 година държавите-членки, по отнощение на тип превозно срелство, който не отговаря на изискванията на настоящата лиректива:а) няма да считат повече за валиден по смисъла на член 7, параграф 1 от Директива 70/156/ЕИО сертификата за съответствие, който придружава нови превозни средства;б) ще отказват регистрирането, продажбата или влизането в употреба на нови превозни средства, с изключение на случаите, в които се прилага член 8, параграф 2, буква б) от Директива 70/156/ЕИО.4. Член 7 се прилага от 15 декември 2006 година.Член 11Транспониране1. Държавите-членки приемат и публикуват най-късно до 15 декември 2006 година необходимите законови, подзаконови и административните разпоредби, за да се съобразят с настоящата директива. Те незабавно съобщават на Комисията текста на тези разпоредби.Държавите-членки прилагат тези разпоредби от 15 декември 2006 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното си законодателство в областта, регулирана от настоящата директива.Член 12Влизане в силаНастоящата директива влиза в сила на 20-я ден след нейното публикуване в Официален вестник на Европейския съюз.Член 13АдресатиАдресати на настоящата директива са държавите-членки.Съставено в Страсбург на 26 октомври 2005 година.За Европейския парламентПредседателятJ. Borrell FontellesЗа СъветаПредседателятD. Alexander[1] ОВ С 74, 23.3.2005 г., стр. 15.[2] Становище на Европейския парламент от 14 април 2005 г. (все още непубликувано в Официалния вестник) и Решение на Съвета от 6 октомври 2005 г.[3] ОВ L 269, 21.10.2000 г., стр. 34. Директива, последно изменена с Решение 2005/673/ЕО на Съвета (ОВ L 254, 30.9.2005 г., стр. 69).[4] ОВ L 42, 23.2.1970 г., стр. 1. Директива, последно изменена с Директива 2005/49/ЕО на Комисията (ОВ L 194, 26.7.2005 г., стр. 12).[5] ОВ С 321, 31.12.2003 г., стр. 1.--------------------------------------------------20051026ПРИЛОЖЕНИЕСПИСЪК НА ПРИЛОЖЕНИЯТАПриложение I : ИзискванияПриложение II : Информационен документ за одобряване на типа превозно средство на ниво ЕОПриложение III : Образец на ЕО сертификат за одобряване на типаПриложение IV : Предварителна оценка на производителяДопълнение : Образец на сертификат за съответствиеПриложение V : Компоненти, за които се счита, че не могат да бъдат използвани повторноПриложение VI : Изменения и допълнения на Директива 70/156/ЕИО--------------------------------------------------20051026ПРИЛОЖЕНИЕ IИЗИСКВАНИЯ1. Превозните средства от категория М1 и категория N1 трябва да бъдат конструирани по начин, който позволява те да:- подлежат на повторна употреба и/или рециклирани до минимум 85 % от тяхната обща маса, и- подлежат на повторна употреба и/или оползотворени до минимум 95 % от тяхната обща маса,като тези коефициенти се определят в съответствие с процедурите, установени в настоящото приложение.2. За целите на одобряването на типа, производителят предоставя надлежно попълнения информационен формуляр, подготвен в съответствие с приложение А към стандарт ISO 22628: 2002. Той трябва да съдържа списък на използваните материали.Към формуляра се представя и списък на компонентите, получени след разглобяването на превозното средство и посочени от производителя за етапа на разглобяване, както и процесът, който производителят препоръчва за тяхното обработване.3. За целите на прилагането на точки 1 и 2 производителят трябва да демонстрира по начин, удовлетворяващ одобряващата институция, че референтните превозни средства отговарят на изискванията. Използва се методът за изчисление, описан в приложение Б към стандарт ISO 22628: 2002.Независимо от това, производителят трябва да има готовност да демонстрира факта, че всяка една от версиите в типа превозно средство отговаря на изискванията на настоящата директива.4. За целите на избора на референтни превозни средства, трябва да бъдат взети под внимание следните критерии:- типа на каросерията,- възможните нива на обзавеждане [1],- достъпното допълнително оборудване [1], което може да бъде монтирано с гаранцията на производителя.5. В случай че институцията, предоставяща типово одобрение и производителят не успеят заедно да установят най-проблемната версия в рамките на един тип превозно средство от гледна точка на възможната повторна употреба, рециклиране и оползотворяване, се избира едно референтно превозно средство в рамките на:а) всеки "тип каросерия", така както е определен в точка 1 на част В от приложение II към Директива 70/156/ЕИО за превозните средства от категория М1;б) всеки "тип каросерия", напр. каравана, платформа с кабина, пикап и др. за превозните средства от категория N1.6. За целите на изчисленията, гумите се приемат за рециклируеми.7. Масите се представят в kg с един знак след десетичната точка. Коефициентите се изчисляват в проценти с един знак след десетичната точка, като се извършват следните закръглявания:а) ако цифрата след десетичната точка е между 0 и 4, закръгляването се извършва надолу;б) ако цифрата след десетичната точка е между 5 и 9, закръгляването се извършва нагоре.8. С цел проверка на изчисленията, посочени в настоящото приложение, одобряващата институция проверява доколко данните от информационния формуляр в точка 2 съответстват на препоръчаната стратегия, приложена към сертификата за съответствие, посочен в член 6, параграф 1 от настоящата директива.9. С цел проверка на материалите и масите на компонентите, производителят представя превозните средства и компоненти, които одобряващата типа институция счита за необходими.[1] т.е. кожен салон, вградена радиоуредба, климатик, алуминиеви джанти и др.--------------------------------------------------20051026ПРИЛОЖЕНИЕ IIИНФОРМАЦИОНЕН ДОКУМЕНТ ЗА ТИПОВО ОДОБРЕНИЕ НА ЕО ЗА ПРЕВОЗНО СРЕДСТВОв съответствие с приложение I към Директива 70/156/ЕИО на Съвета [1]относно ЕО типовото одобрение на превозно средство по отношение на възможната повторна употреба, рециклиране и оползотворяванеИнформацията по-долу, ако е приложима, трябва да бъде предоставена в три екземпляра и трябва да съдържа списък със съдържание. Всички чертежи трябва да бъдат предоставени в подходящ мащаб и с достатъчно подробности на хартия с размер А4 или в папка с размер А4. Фотографиите, ако има такива, трябва да показват обекта достатъчно подробно.0. ОБЩА ИНФОРМАЦИЯ0.1. Марка (търговско наименование на производителя):…0.2. Тип: …0.2.0.1 Шаси: …0.2.1. Търговско наименование/я, (ако има): …0.3. Начини за идентификация на типа, ако се маркира на превозното средство (б):…0.3.1. Местоположение на тази маркировка: …0.4. Категория на превозното средство (в): …0.5. Наименование и адрес на производителя: …0.8. Адрес/и на монтажния/те завод/и: …1. ОБЩИ КОНСТРУКТИВНИ ХАРАКТЕРИСТИКИ НА ПРЕВОЗНОТО СРЕДСТВО1.1. Снимки и/или чертежи на представително превозно средство: …1.2. Схема с всички размери на цялото превозно средство: …1.3. Брой на осите и колелата:…1.3.1. Брой и местоположение на осите със сдвоени колела: …1.3.3. Задвижващи оси (брой, местоположение, свързване помежду им): …1.7. Кабина на водача (изнесена напред или нормална) (2): …3. ДВИГАТЕЛ (с) (В случай на превозно средство, което може да се задвижва или с бензин, или с дизелово гориво и др., или също от комбинация с друго гориво, точките трябва да бъдат повторени (*))3.1. Производител:…3.2. Двигател с вътрешно горене3.2.1. Специфична информация за двигателя3.2.1.1. Принцип на работа: принудително запалване/запалване чрез сгъстяване, четиритактов/двутактов [1]3.2.1.2. Брой и разположение на цилиндрите: …3.2.1.3. Обем на двигателя (т):…cm33.2.2. Гориво: дизелово гориво/бензин/ВНГ (втечнен нефтен газ)/природен газ/етанол: [1]4. ТРАНСМИСИЯ (х)4.2. Тип (механична, хидравлична, електрическа и т.н.): …4.5. Предавателна кутия4.5.1. Тип (ръчно/автоматично/безстепенно изменение (БИ) [1]4.9. Блокаж на диференциала: да/не/по избор [1]9. КАРОСЕРИЯ9.1. Тип на каросерията:…9.3.1. Конфигурация на вратите и брой на вратите:…9.10.3. Седалки9.10.3.1. Брой:…15. ВЪЗМОЖНА ПОВТОРНА УПОТРЕБА, РЕЦИКЛИРАНЕ и ОПОЛЗОТВОРЯВАНЕ15.1. Версия, към която принадлежи референтното превозно средство: …15.2. Маса на референтното превозно средство с каросерията или маса на шасито с кабина, без каросерията и/или теглително-прикачното устройство, ако производителят не монтира каросерия и/или теглително-прикачно устройство (включително течности, инструменти, резервно колело, ако са монтирани) без водача: …15.3. Маса на материалите на референтното превозно средство15.3.1. Маса на материалите, отчетена на етапа преди третирането (##): …15.3.2. Маса на материалите, отчетена на етапа на разглобяване (##):…15.3.3. Маса на разглежданите като рециклируеми материали, отчетена на етапа на третиране на неметалните отпадъци (##): …15.3.4. Маса на материалите, които дават възможност за възстановяване на енергията, отчетена на етапа на третиране на неметалните отпадъци (##): …15.3.5. Списък на материалите (##): …15.3.6. Обща маса на материалите, с възможна повторна употреба и/или рециклиране: …15.3.7. Обща маса на материалите, с възможна повторна употреба и/или оползотворяване: …15.4. Коефициенти15.4.1. Коефициент на рециклиране "Rcyc (%)":…15.4.2. Коефициент на оползотворяване "Rcov (%)":…[1] Номерата на информационните елементи и бележките под линия в информационния формуляр, отговарят на тези, посочени в приложение I към Директива 70/156/ЕИО. Информационните документи, които не са приложими за настоящата директива, са пропуснати.--------------------------------------------------20051026ПРИЛОЖЕНИЕ IIIОБРАЗЕЦ СЕРТИФИКАТ ЗА ТИПОВО ОДОБРЕНИЕ НА ЕОМаксимален формат А4 (210 × 297 mm)СЕРТИФИКАТ ЗА ТИПОВО ОДОБРЕНИЕ НА ЕОПечат на административния органИнформация относно:- Типово одобрение на ЕО [1] на превозно средство- разширение на типово одобрение на ЕО [1]- отказ за типово одобрение на ЕО [1]в съответствие с Директива 2005/64/ЕОНомер на типово одобрението на ЕО:Основание за разширението:РАЗДЕЛ I0.1. Марка (търговско име на производителя): …0.2. Тип: …0.2.1. Търговско наименование/я [2]:0.3. Начини за идентификация на типа, ако се маркира на превозното средство: …0.3.1. Местоположение на тази маркировка: …0.4. Категория на превозното средство [3]: …0.5. Наименование и адрес на производителя: …0.8. Адрес/и на монтажния/те завод/и: …[…]РАЗДЕЛ II1. Допълнителна информация: …Коефициент/и на рециклиране на референтното/ите превозно/и средство/а: …Коефициент/и на оползотворяване на референтното/ите превозно/и средство/а: …2. Техническа служба, отговорна за провеждането на изпитванията: …3. Дата на протокола от изпитванията: …4. Номер на протокола от изпитванията: …5. Бележки (ако има такива):6. Приложения: индекс на информационното досие и информационното досие7. Превозното средство отговаря/не отговаря на техническите изисквания на настоящата директива [1]:……(Място) | (Подпис) | (Дата) |Приложения: информационно досие[1] Излишното се зачерква.[2] Ако няма такова по време на процедурата за издаване типово одобрение на ЕО, този пункт се попълва най-късно на етапа на пускане на превозното средство на пазара.[3] Съгласно дефиницията в част А от приложение II към Директива 70/156/ЕИО.--------------------------------------------------20051026ПРИЛОЖЕНИЕ IVПРЕДВАРИТЕЛНА ОЦЕНКА НА ПРОИЗВОДИТЕЛЯ1. Цел на настоящото приложениеНастоящото приложение описва предварителната оценка, която трябва да се извърши от компетентната институция, за да е сигурно, че производителят е въвел необходимите правила и процедури.2. Компетентна институцияКомпетентната институция трябва да отговаря на стандарта EN 45012: 1989 или ISO/IEC Наръчника 62: 1996 относно общите критерии за сертифициращите органи, извършващи сертифициране на системи за качество, по отношение на системите за управление, прилагани от производителя.3. Проверки, които трябва да бъдат извършени от компетентната институция3.1. Компетентната институция трябва да се увери, че производителят е предприел необходимите мерки, за да:а) получава необходимата информация по цялата верига за снабдяване, по-специално за естеството и масата на всички материали, използвани при конструирането на превозните средства, за да извърши изчисленията, които се изискват съгласно разпоредбите на настоящата директива;б) има на разположение всички останали данни за превозното средство, които се изискват в процеса на изчисления, като обема на течностите и т.н.;в) проверява по подходящ начин информацията, получена от доставчиците;г) контролира списъка на материалите;д) може да изчислява коефициентите на рециклиране и оползотворяване в съответствие със стандарт ISO 22628: 2002;е) отбелязва компонентите, които са направени от полимери и еластомери, в съответствие с Решение 2003/138/ЕО на Комисията от 27 февруари 2003 г. относно установяване на стандарти за кодирането на компонентите и материалите, използвани в превозните средства съгласно Директива 2000/53/ЕО на Европейския парламент и на Съвета за превозни средства, излезли от употреба [1];ж) проверява, че при конструирането на нови превозни средства не са били използвани повторно компонентите, посочени в приложение V.3.2. Производителят предоставя на компетентната институция цялата релевантна информация във вид на документи. Особено е необходимо информацията за рециклирането и оползотворяването на материали да бъде документирана по подходящ начин.[1] ОВ L 53, 28.2.2003 г., стр. 58.--------------------------------------------------20051026Допълнение към приложение IVОБРАЗЕЦ НА СЕРТИФИКАТ ЗА СЪОТВЕТСТВИЕ+++++ TIFF +++++--------------------------------------------------20051026ПРИЛОЖЕНИЕ VКОМПОНЕНТИ, КОИТО НЕ СЕ ДОПУСКАТ ДА БЪДАТ ИЗПОЛЗВАНИ ПОВТОРНО1. ВъведениеНастоящото приложение разглежда компонентите на превозни средства от категории M1 и N1, които не се допуска да бъдат използвани при конструирането на нови превозни средства.2. Списък на компонентите- всички въздушни възглавници [1], вкл. амортисьорите, пиротехническите задвижващи механизми, електронните управляващи устройства и сензори,- автоматичните и неавтоматичните обезопасителни колани, вкл. устройствата за регулиране колана на височина, устройствата за закрепване на коланите, устройствата за предварително обтягане на коланите, пиротехническите задвижващи механизми,- седалки (единствено в случаите, когато закрепващите устройства на обезопасителните колани и/или въздушните възглавници са вградени в седалката),- комплекти за блокиране на кормилното управление, действащи върху кормилната колона,- имобилайзери, вкл. предавателите и електронните управляващи устройства,- системи за третиране на емисиите отработени газове (напр. каталитични конвертери, филтри за частици),- шумозаглушители на изпускателната уредба.[1] В случаите, когато въздушната възглавница е вградена в кормилното управление, самото кормилно управление.--------------------------------------------------20051026ПРИЛОЖЕНИЕ VIИЗМЕНЕНИЯ КЪМ ДИРЕКТИВА 70/156/ЕИОДиректива 70/156/ЕИО се изменя, както следва:1. В приложение I се добавят следните точки:"15. ВЪЗМОЖНА ПОВТОРНА УПОТРЕБА, РЕЦИКЛИРАНЕ и ОПОЛЗОТВОРЯВАНЕ15.1. Версия, към която принадлежи референтното превозно средство:15.2. Маса на референтното превозно средство с каросерията или маса на шасито с кабина, без каросерията и/или теглително-прикачното устройство, ако производителят не монтира каросерия и/или теглително-прикачно устройство (включително течности, инструменти, резервно колело, ако са монтирани) без водача:15.3. Маса на материалите на референтното превозно средство15.3.1. Маса на материалите, отчетена на етапа преди третирането:15.3.2. Маса на материалите, отчетена на етапа на разглобяване [##] Тези термини са описани в стандарт ISO 22628: 2002.:15.3.3. Маса на разглежданите като рециклируеми материали, отчетена на етапа на третиране на неметалните отпадъци [##] Тези термини са описани в стандарт ISO 22628: 2002.:15.3.4. Маса на материалите, които дават възможност за възстановяване на енергията, отчетена на етапа на третиране на неметалните отпадъци [##] Тези термини са описани в стандарт ISO 22628: 2002.:15.3.5. Списък на материалите [##] Тези термини са описани в стандарт ISO 22628: 2002.";:15.3.6. Обща маса на материалите, с възможна повторна употреба и/или рециклиране:15.3.7. Обща маса на материалите, с възможна повторна употреба и/или оползотворяване:15.4. Коефициенти15.4.1. Коефициент на рециклиране "Rcyc (%)":15.4.2. Коефициент на оползотворяване "Rcov (%)":2. В приложение IV, част I се добавя следният информационен елемент:"Обект | Директива номер | Публикувана в Официален вестник | Приложимост |М1 | М2 | М3 | N1 | N2 | N3 | O1 | O2 | O3 | O4 |59.Възможност за рециклиране | 2005/64/ЕО | L 310, 25.11.2005 г. стр. 10 | Х | — | — | Х | — | — | | | | " |3. Приложение ХI се изменя и допълва както следва:а) В допълнение 1 се добавя следният информационен елемент:"Номер | Обект | Директива номер | М1 ≤ 2500 (1) kg | М1 > 2500 (1) kg | M2 | M3 |59 | Възможност за рециклиране | 2005/64/ЕО | N/A | N/A | — | —" |б) В допълнение 2 се добавя следният информационен елемент:"Номер | Обект | Директива номер | М1 | М2 | М3 | N1 | N2 | N3 | O1 | O2 | O3 | O4 |59 | Възможност за рециклиране | 2005/64/ЕО | N/A | — | — | N/A | — | — | — | — | — | —" |в) В допълнение 3 се добавя следният информационен елемент:"Номер | Обект | Директива номер | М2 | М3 | N1 | N2 | N3 | O1 | O2 | O3 | O4 |59 | Възможност за рециклиране | 2005/64/ЕО | — | — | N/A | — | — | — | — | — | —" |--------------------------------------------------


title: Директива на Съвета от 20 декември 1985 година за изменение за седми път (азбест) на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати

text:
Важна правна забележка

|

31985L0610

Официален вестник n° L 375 , 31/12/1985 стр. 0001 - 0002 специално испанско издание: глава 13 том 19 стр. 0057  специално португалско издание глава 13 том 19 стр. 0057  специално финландско издание: глава 13 том 15 стр. 0018  специално шведско издание: глава 13 том 15 стр. 0018  специално чешко издание глава 13 том 008 стр. 86  - 87 специално испанско издание глава 13 том 008 стр. 86  - 87 специално унгарско издание глава 13 том 008 стр. 86  - 87 специално литвийско издание глава 13 том 008 стр. 86  - 87 LV.ES глава 13 том 008 стр. 86  - 87 MT.ES глава 13 том 008 стр. 86  - 87 PL.ES глава 13 том 008 стр. 86  - 87 SK.ES глава 13 том 008 стр. 86  - 87 специално словенско издание глава 13 том 008 стр. 86  - 87

		19851220Директива на Съветаот 20 декември 1985 годиназа изменение за седми път (азбест) на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати(85/610/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност, и по-специално член 100 от него,като взе предвид предложението на Комисията [1],като взе предвид становището на Асамблеята [2],като взе предвид становището на Икономическия и социален комитет [3],като има предвид доказаната опасност на азбеста за здравето;като има предвид, че употребата на азбеста и дори на съдържащите азбест продукти при отделяне на влакна може да предизвика азбестоза и ракови образувания; като има предвид, че пускането на пазара и употребата на азбеста следователно трябва да станат обект на възможно най-строги ограничения;като има предвид, че Директива 76/769/ЕИО [4], изменена с Директива 83/478/ЕИО [5], вече предвижда първите мерки в тази насока, като забранява с няколко изключения пускането на пазара и употребата на крокидолит и като предвижда специално етикетиране, което да посочва рисковете от употребата на съдържащи азбестови влакна продукти;като има предвид, че с оглед защитата здравето на човека е необходим по-добър контрол за пускането на пазара и за употребата на опасни азбестови влакна, особено след като за някои употреби съществуват заместителни продукти, които се считат за по-малко опасни;като има предвид, че е необходимо да се разгледа въпросът за пускането на пазара и за употребата на други съдържащи азбест продукти и като има предвид, че в този контекст Съветът изисква от Комисията да предприеме и да продължи, в най-кратки срокове по-специално работата по разработването на изпитвателни методи за азбестовите продукти;като има предвид, че азбестът е предмет на законодателствата на някои държави-членки; като има предвид, че между тях съществуват различия във връзка с условията за пускане на пазара и употреба; като има предвид, че тези различия представляват бариера пред търговията и оказват пряко въздействие върху създаването и функционирането на общия пазар;като има предвид, че за отстраняването на някои от тези противоречия следователно е необходимо да се допълни приложението към Директива 76/769/ЕИО, последно изменена с Директива 85/467/ЕИО [6],ПРИЕ НАСТОЯЩАТА ДИРЕКТИВА:Член 1В приложение I към Директива 76/769/ЕИО, точка 5 става точка 6 и се добавя следната точка:"6.3.Азбестови влакна, Хризотил, CAS № 12001-29-5, Амозит, CAS № 12172-73-5, Антофилит, CAS № 77536-67-5, Актинолит, CAS № 77536-66-4, Тремолит, CAS № 77536-68-6. | 6.3.1.Пускането на пазара и употребата на продукти, които съдържат тези влакна, се забранява за:а)играчките;б)материалите или препаратите, предназначени за употреба чрез разпръскване; държавите-членки въпреки това могат да разрешат употребата на тяхна територия на битуминозни съединения, съдържащи азбест и предназначени за употреба чрез разпръскване като антикорозионна защита за автомобилите;в)готовите продукти в прахообразна форма за продажби на дребно на населението;г)предметите за тютюнопушене, такива като лули, цигарета и пуродържатели;д)каталитични филтри и изолиращи приспособления за инсталиране в каталитични нагреватели, които работят с втечнен газ;е)боите и лаковете." |Член 21. Държавите-членки приемат разпоредбите, необходими за да се съобразят с настоящата директива, най-късно до 31 декември 1987 г. Държавите-членки незабавно информират Комисията за това.2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.Член 3Адресати на настоящата директива са държавите-членки.Съставено в Брюксел на 20 декември 1985 година.За СъветаПредседателR. Krieps[1] ОВ C 78, 28.3.1980 г., стр. 10.[2] ОВ C 125, 17.5.1982 г., стр. 159.[3] ОВ С 331, 17.12.1980 г., стр. 5.[4] ОВ L 262, 27.9.1976 г., стр. 201.[5] ОВ L 263, 24.9.1983 г., стр. 33.[6] ОВ L 296, 11.10.1985, стр. 56.--------------------------------------------------


title: Директива на Съвета от 4 март 1974 година за сближаване на законодателствата на държавите-членки относно определени компоненти и характеристики на колесните селскостопански или горски трактори

text:
Важна правна забележка

|

31974L0151

Официален вестник n° L 084 , 28/03/1974 стр. 0025 - 0032 специално финландско издание: глава 13 том 3 стр. 0242  специално гръцко издание: глава 13 том 2 стр. 0209  специално шведско издание: глава 13 том 3 стр. 0242  специално испанско издание: глава 13 том 3 стр. 0198  специално португалско издание глава 13 том 3 стр. 0198  специално чешко издание глава 13 том 002 стр. 83  - 90 специално испанско издание глава 13 том 002 стр. 83  - 90 специално унгарско издание глава 13 том 002 стр. 83  - 90 специално литвийско издание глава 13 том 002 стр. 83  - 90 LV.ES глава 13 том 002 стр. 83  - 90 MT.ES глава 13 том 002 стр. 83  - 90 PL.ES глава 13 том 002 стр. 83  - 90 SK.ES глава 13 том 002 стр. 83  - 90 специално словенско издание глава 13 том 002 стр. 83  - 90

		19740304Директива на Съветаот 4 март 1974 годиназа сближаване на законодателствата на държавите-членки относно определени компоненти и характеристики на колесните селскостопански или горски трактори(74/151/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че техническите изисквания, на които тракторите трябва да отговарят, съгласно националните законодателства, са свързани, между другото, с максималното допустимо тегло на натоварване, с разположението и монтирането на задни регистрационни табели, с резервоарите за течно гориво, с баластните тежести, със звуковите предупредителни устройства, с допустимото ниво на шум и със системата за отпадните газове (шумозаглушител);като има предвид, че тези изисквания се различават в различните държави-членки; като има предвид, че затова е необходимо всички държави-членки да приемат единни изисквания, или в допълнение, или на мястото на понастоящем действащите им норми, и по-специално да позволят процедурата за типово одобрение на ЕИО, която е предмет на Директива на Съвета от 4 март 1974 г. [3] за сближаване на законодателствата на държавите-членки относно типовото одобрение на колесните селскостопански или горски трактори, да бъде прилагана по отношение на всеки един тип трактор,ПРИЕ НАСТОЯЩАТА ДИРЕКТИВА:Член 11. "Селскостопански или горски трактор" означава всяко моторно превозно средство, оборудвано с колесен или верижен движител и имащо най-малко два моста, чиято основна функция е в неговата теглителна сила и е специално конструирано да тегли, бута, превозва или да задвижва определени устройства, машини или ремаркета, предназначени за селскостопанска или горска употреба. То може да бъде оборудвано да превозва товар и пътници.2. Настоящата директива се прилага само за тракторите, определени в предходния параграф, които са оборудвани с пневматични гуми, имат два моста и максимална конструктивна скорост между 6 и 25 km/h.Член 2Никоя държава-членка не може да откаже да предостави типово одобрение на ЕИО или национално типово одобрение на трактор по причини, свързани с:- максималното допустимо тегло на натоварване,- разположението и монтажа на задните регистрационни табели,- резервоарите за течно гориво,- баластните тежести,- звуковите предупредителни устройства,- допустимото ниво на шум и отходната система (шумозаглушител),ако тези показатели удовлетворяват изискванията, изложени в съответните приложения.Член 3Никоя държава-членка не може да откаже регистрация или да забрани продажбата, пускането в употреба или употребата на трактори, на основание на компонентите и характеристиките, изброени в член 2, ако са удовлетворени изискванията, изложени в съответните приложения.Член 4Измененията, необходими за привеждане в съответствие с техническия прогрес на изискванията от приложенията, отделно от тези, изложени в точки I.1 и I.4.1.2 от приложение VI, се приемат в съответствие с процедурата по член 13 от Директивата на Съвета за типовото одобрение на колесните селскостопански или горски трактори.Член 51. Държавите-членки въвеждат в действие разпоредбите, необходими за да се съобразят с настоящата директива, в срок до осемнадесет месеца след нотифицирането ѝ. Те незабавно информират Комисията за това.2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.Член 6Адресати на настоящата директива са държавите-членки.Съставено в Брюксел на 4 март 1974 година.За СъветаПредседателW. Scheel[1] ОВ 28, 17.2.1967 г., стр. 462/67.[2] ОВ 42, 7.3.1967 г., стр. 620/67.[3] ОВ L 84, 28.3.1974 г., стр.10.--------------------------------------------------19740304ПРИЛОЖЕНИЕ IМАКСИМАЛНО ДОПУСТИМО ТЕГЛО НА ТОВАРА1. Технически максимално допустимото тегло на товара, така както е указано от производителя, се приема от компетентната администрация като максимално допустимо тегло на товара, при условие че:1.1. резултатите от всички тестове, които администрацията провежда, и по-специално тези, отнасящи се до спирачната система и управлението, са задоволителни;1.2. максимално допустимото тегло на товара не надвишава 14 метрични тона и максимално допустимото натоварване на всеки мост не надвишава 10 метрични тона.2. Каквото и да е положението за натоварване на трактора, тежестта, предавана на пътя от колелата на предния мост, не трябва да бъде по-малка от 20 % от теглото на същия ненатоварен трактор.--------------------------------------------------19740304ПРИЛОЖЕНИЕ II1. ФОРМА И РАЗМЕРИ НА МЯСТОТО ЗА МОНТИРАНЕ НА ЗАДНИТЕ РЕГИСТРАЦИОННИ ТАБЕЛИМястото за монтиране обхваща равна или почти равна правоъгълна повърхност със следните минимални размери:- дължина 240 mm;- височина 165 mm.2. ОПРЕДЕЛЯНЕ НА МЯСТОТО ЗА МОНТИРАНЕ И ЗАКРЕПВАНЕ НА РЕГИСТРАЦИОННИТЕ ТАБЕЛИМястото за монтиране трябва да бъде такова, че след правилно монтиране табелите да имат следните характеристики:2.1. Положение на табелата спрямо ширината на превозното средствоЦентърът на регистрационната табелата може и да не е разположен в дясно от равнината на симетрия на трактора в държавите-членки, в които движението се извършва в дясното платно, или в ляво от тази равнина там, където движението се извършва в лявото платно.В държавите-членки, в които движението се извършва в дясното платно, левият ръб на табелата може и да не е разположен в ляво от вертикалната равнина, която е успоредна на равнината на симетрия на трактора, и която допира крайния външен ръб на превозното средство.В държавите-членки, в които движението се извършва в лявото платно, десният ръб на табелата може и да не е разположен в дясно от вертикалната равнина, която е успоредна на повърхността на симетрия на трактора и която допира крайния външен ръб на превозното средство.2.2. Положение на табелата спрямо надлъжната равнина на симетрия на трактораТабелата да бъде перпендикулярна или почти перпендикулярна на повърхността на симетрия на трактора.2.3. Положение на табелата спрямо вертикалната равнинаТабелата трябва да бъде вертикална с допустимо отклонение от 5o. Ако формата на трактора го изисква, обаче, тя може да бъде наклонена към вертикалата:2.3.1. с не повече от 30o когато повърхността, носеща регистрационния номер, е наклонена нагоре, при условие че горният ръб на табелата е на височина не по-голяма от 1,20 метра от земята;2.3.2. с не повече от 15o, когато повърхността, носеща регистрационния номер, е наклонена надолу, при условие че горният ръб на табелата е на височина по-голяма от 1,20 метра от земята.2.4. Разстояние между табелата и земятаДолният ръб на табелата не трябва да бъде на разстояние по-малко от 0,30 метра от земята: горният ръб на табелата не трябва да бъде на по-голямо разстояние от 1,20 метра от земята. Когато е невъзможно, обаче, на практика да се изпълни последното изискване, височината на табелата може да надвиши 1,20 метра, но трябва да бъде възможно най-близко до тази граница, доколкото конструктивните характеристики на трактора го позволяват и в никакъв случай не трябва да надвишава 2,5 метра.2.5. Определяне на разстоянието между табелата и земятаРазстоянията, дадени в точки 2.3. и 2.4., се измерват при ненатоварен трактор.--------------------------------------------------19740304ПРИЛОЖЕНИЕ IIIРЕЗЕРВОАРИ ЗА ТЕЧНО ГОРИВО1. Резервоарите за течно гориво трябва да бъдат изработени така че да бъдат устойчиви на корозия. Те трябва да показват задоволителни резултати на тестовете за изтичане на гориво, проведени от производителя, при налягане, равно на удвоеното работно налягане, но в никакъв случай по-малко от 1,3 бара. Всяко повишено налягане или всяко налягане, превишаващо работното налягане, трябва автоматично да бъде компенсирано с подходящи механизми (вентили, обезопасяващи клапи и др.). Вентилите трябва да са проектирани така, че да се предотвратява всякакъв риск от пожар. Горивото не трябва да изтича през капачката на резервоара или през механизмите, осигуряващи компенсиране на повишеното налягане, дори и ако резервоарът е напълно преобърнат: капенето е допустимо.2. Резервоарите за течно гориво трябва да бъдат монтирани така, че да бъдат предпазени от последствията от удар в предната или в задната част на трактора; не се допуска наличие на изпъкнали части, на остри ръбове и други в близост до резервоара.--------------------------------------------------19740304ПРИЛОЖЕНИЕ IVБАЛАСТНИ ТЕЖЕСТИАко, за да се удовлетворят разпоредбите, заложени за типово одобрение на ЕИО, даден трактор трябва да бъде оборудван с уравновесяващи тежести, то тези тежести трябва да бъдат осигурени от производителя, да бъдат направени от метал, да бъдат проектирани за закрепяне към трактора и да носят марката на фирмата-производител и индикация с тяхното приблизително тегло в килограми.--------------------------------------------------19740304ПРИЛОЖЕНИЕ VЗВУКОВИ ПРЕДУПРЕДИТЕЛНИ УСТРОЙСТВА1. Предупредителните устройства трябва да носят одобрената марка на ЕИО, предвидена в Директива на Съвета от 27 юли 1970 г. за сближаване на законодателствата на държавите-членки относно звуковите предупредителни устройства за моторни превозни средства [1].2. Характеристики на звуковите предупредителни устройства, когато са монтирани на трактора2.1. Акустични тестовеКогато даден трактор е типово одобрен, характеристиките на предупредителните устройства, монтирани на този трактор се тестват, както следва:2.1.1. Нивото на звуково налягане на устройството, когато е монтирано в трактора, се измерва в точка, стояща на 7 метра пред трактора, на открито и, доколкото е възможно, равно място. Двигателят на трактора трябва да бъде изключен. Ефективният волтаж да е постановеният в точка 1.2.1. от приложение I към директивата, посочена в предходната точка 1.2.1.2. Измерванията се правят по измерителна скала "А" по стандарта на МЕК (Международната Електротехническа Комисия).2.1.3. Максималното ниво на звуково налягане се установява на височина между 0,5 и 1,5 метра над нивото на земята.2.1.4. Упоменатият максимум не трябва да бъде по-малък от 93 dB (A).[1] ОВ L 176, 10.8.1970 г., стр. 12.--------------------------------------------------19740304ПРИЛОЖЕНИЕ VII. ДОПУСТИМИ НИВА НА ШУМI.1. ОграниченияНивото на шум на тракторите, цитирани в член 1 от настоящата директива, когато е измерено в съответствие с условията, изложени в това приложение, не може да надвишава следните нива:89 dB (A) за трактори, чието тегло без товар надвишава 1,5 тона;85 dB (А) за трактори, чието тегло без товар не надвишава 1,5 тона.I.2. Измервателни средстваШумът, отделян от тракторите, се измерва със средства за измерване на нивото на шума от типа, описан в Публикация 179, Първо издание (1965 г.) на Международната Електротехническа Комисия.I.3. Условия за измерванеИзмерванията се извършват върху ненатоварени трактори на достатъчно тихо и открито място (шумът от околната среда и шумът от вятъра да бъде по-малък от 10 dB (А) под шума, който ще се измерва).Това пространство може да приеме формата, например, на открито пространство с радиус от 50 метра, имащ централна част от най-малко 20 метра радиус, която е практически водоравна; то може да бъде покрито с бетон, асфалт или сходен материал и може да не бъде покрито със сняг, висока трева, ронлива почва или пепел.Повърхността на тестовата площадка да бъде такава, че да не причинява прекален шум от гумите. Това изискване се прилага само при измерването на шума, произвеждан от тракторите в движение.Измерването се извършва при ясно време с лек вятър. В близост до трактора или до микрофона не може да има друг човек, освен наблюдателя, отчитащ резултатите, тъй като присъствието на зрители в близост до трактора или до микрофона, може значително да въздейства върху отчитането на резултата. Забелязаните флуктоации при отчитането, които видимо се разграничават от характеристиките на основното ниво на шум, се пренебрегват при отчитането на резултатите.I.4. Метод на измерванеI.4.1. Измерване на шум на движещи се трактори (за типово одобрение).Провеждат се най-малко две измервания от всяка една страна на трактора. Могат да се направят предварителни измервания с цел настройка, но те не се вземат под внимание.Микрофонът се поставя на 1,2 метра над земната повърхност, на разстояние от 7,5 метра от пътя на централната линия на трактора, СС, измерено по протежение на перпендикуляра РР' на тази линия (фигура 1).Двете линии АА' и BB', успоредни на линията РР' и разположени съответно на 10 метра преди и на 10 метра след линията, се очертават върху тестовата площадка. Тракторите приближават линия АА' с равномерна скорост, както е указано по-долу. След това дроселовата клапа се отваря напълно, колкото е възможно по-бързо и се задържа в напълно отворена позиция, докато задната част на трактора [1] пресече линия ВВ'; след това дроселовата клапа отново се затваря, възможно най -бързо.Максималното регистрирано ниво на шума представлява резултата от измерването.I.4.1.1. Скоростта при тестването трябва да бъде три-четвърти от максималната скорост, която може да бъде достигната на най-високата предавка, използвана за движение по пътя.I.4.1.2. Интерпретация на резултатитеI.4.1.2.1. За да се отчете неточността от измервателните инструменти, резултатът, получен при всяко измерване, се определя чрез изваждане на 1 dB (А) от отчетената стойност на измервателния уред.I.4.1.2.2. Измерванията се смятат за валидни, ако разликата между две последователни измервания от една и съща страна на трактора не надвишава 2 dB (A).I.4.1.2.3. Най-високото измерено ниво на шума представлява резултата от теста. Ако този резултат надвишава с 1 dB (A) максимално допустимото ниво на шума за категорията на трактора, който се тества се правят две допълнителни измервания. Три от четирите така получени измервания, трябва да попаднат в рамките на предписаните граници.+++++ TIFF +++++I.4.2. Измерване на шума на неподвижни трактори (не се изисква за типово одобрени).I.4.2.1. Разположение на уреда за измерване на нивото на шумаИзмерванията се извършват в точка X (показана на фигура 2) на разстояние 7 метра от най-близката повърхност на трактора.Микрофонът се поставя на разстояние 1,2 метра от земната повърхност.I.4.2.2. Брой на измерваниятаПравят се най-малко две измервания.I.4.2.3. Условия за тестване на трактораДвигателят на трактор без регулатор на оборотите трябва да работи на три-четвърти от броя обороти за минута, при което, според производителя, развива максималната си мощност. Скоростта на двигателя се измерва с помощта на независими инструмент, напр. вал и тахометър. Ако двигателят е оборудван с регулатор на оборотите, предпазващ двигателя от надвишаване на скоростта, при която развива максималната си мощност, то той се тества при максимално допустимата от регулатора скорост.Преди да започнат да се правят измервания, двигателят трябва да достигне нормалната си работна температура.I.4.2.4. Интерпретация на резултатитеВсички отчетени резултати за нивото на шума се отбелязват в доклада.Методът, използван за изчисляване мощността на двигателя, се посочва винаги, когато е възможно. Състоянието на натоварване на трактора трябва също винаги да се отбелязва.Измерванията се смятат за валидни, ако разликата между две последователни измервания от една и съща страна на трактора не надвишава 2 dB (A).Максималният резултат (в цифри) представлява резултата от измерването.+++++ TIFF +++++II. СИСТЕМА ЗА ОТПАДНИТЕ ГАЗОВЕ (ШУМОЗАГЛУШИТЕЛ)II.1. Ако тракторът е снабден с устройство, предназначено да ограничава отходния шум (шумозаглушител), се прилагат изискванията, описани в настоящата точка II. Ако пускането на двигателя е свързано с въздушен филтър, който е необходим, за да се осигури съвместимост с допустимото ниво на шума, филтърът се разглежда като част от шумозаглушителя и условията по настоящата точка II се прилага също и за този филтър.II.2. Схемата на отходната система трябва да се приложи към сертификата за типово одобрение.II.3. Шумозаглушителят трябва да бъде обозначен с референция за неговата изработка и тип, която да е ясна и незаличима.II.4. Използването на влакнести абсорбиращи материали се разрешава при конструирането на шумозаглушители, само ако са изпълнени следните условия:II.4.1. Влакнестите абсорбиращи материали да не се поставят в тези части на шумозаглушителя, през които преминават газове.II.4.2. Подходящи устройства трябва да гарантират, че влакнестият абсорбиращ материал се задържа на място през цялото време, през което се използва шумозаглушителят.II.4.3. Влакнестият абсорбиращ материал трябва да е устойчив на температура най-малко с 20 % по-висока от експлоатационната температура (в градуси С), която може да настъпи в областта на шумозаглушителя, където се разполагат тези влакнести абсорбиращи материали.[1] Ако тракторът включва ремарке, то не се взема под внимание при преминаването на трактора през линията ВВ'.--------------------------------------------------